kornwtp/iapp-wikiqa-tha-qaretrieval huggingface dataset:
มนุษย์

มนุษย์ (ชื่อวิทยาศาสตร์: Homo sapiens, ภาษาละตินแปลว่า "คนฉลาด" หรือ "ผู้รู้") เป็นสปีชีส์เดียวที่ยังมีชีวิตอยู่ในสกุล Homo ในทางกายวิภาค มนุษย์สมัยใหม่ถือกำเนิดขึ้นในทวีปแอฟริการาว 200,000 ปีที่แล้ว และบรรลุความนำสมัยทางพฤติกรรม (behavioral modernity) อย่างสมบูรณ์เมื่อราว 50,000 ปีที่แล้ว[1]

เชื้อสายมนุษย์แยกออกจากบรรพบุรุษร่วมสุดท้ายกับชิมแพนซี สิ่งมีชีวิตที่ใกล้ชิดที่สุด เมื่อราว 5 ล้านปีที่แล้วในแอฟริกา ก่อนจะวิวัฒนาการไปเป็นออสตราโลพิเธซีน (Australopithecines) และสุดท้ายเป็นสกุล Homo[2] สปีชีส์ โฮโม แรก ๆ ที่อพยพออกจากแอฟริกา คือ Homo erectus, Homo ergaster ร่วมกับ Homo heidelbergensis ซึ่งถูกมองว่าเป็นบรรพบุรุษสายตรงของมนุษย์สมัยใหม่[3][4] Homo sapiens ยังเดินหน้าตั้งถิ่นฐานในทวีปต่าง ๆ โดยมาถึงยูเรเชียระหว่าง 125,000-60,000 ปีที่แล้ว[5][6] ทวีปออสเตรเลียราว 40,000 ปีที่แล้ว ทวีปอเมริการาว 15,000 ปีที่แล้ว และเกาะห่างไกล เช่น ฮาวาย เกาะอีสเตอร์ มาดากัสการ์ นิวซีแลนด์ระหว่าง ค.ศ. 300 ถึง ค.ศ. 1280[7][8] ราว 10,000 ปีที่แล้ว มนุษย์เริ่มเกษตรกรรมแบบอยู่กับที่ โดยการปลูกพืชและเลี้ยงสัตว์ป่า ทำให้ประชากรทั่วโลกเพิ่มขึ้นอย่างรวดเร็ว ด้วยการพัฒนาเทคโนโลยีที่ขับเคลื่อนด้วยเชื้อเพลิงและเทคนิคใหม่ ๆ ซึ่งเป็นการพัฒนาสาธารณสุขในคริสต์ศตวรรษที่ 19 และ 20 ประชากรมนุษย์ยิ่งเพิ่มขึ้นกว่าแต่ก่อน เพราะมนุษย์พบอาศัยอยู่ทุกทวีปยกเว้นแอนตาร์กติกา จึงได้ชื่อว่าเป็น "สปีชีส์พบได้ทั่วโลก" (cosmopolitan species) จนถึงเดือนพฤศจิกายน ค.ศ. 2012 ประชากรมนุษย์ที่กองประชากรสหประชาชาติประเมินไว้อยู่ที่ราว 7 พันล้านคน[9]

คำถาม: มนุษย์ สมัยใหม่ถือกำเนิดขึ้นในทวีปอะไร
คำตอบ: แอฟริกา

คำถาม: มนุษย์ ถือกำเนิดในแอฟริการาวกี่ปี
คำตอบ: 200,000 ปีที่แล้ว

คำถาม: มนุษย์ มีเชื้อสายมนุษย์แยกออกจากบรรพบุรุษร่วมสุดท้ายกับใคร
คำตอบ: ชิมแพนซี

คำถาม: มนุษย์ หลังวิวัฒนาการไปเป็นอะไร
คำตอบ: ออสตราโลพิเธซีน
รอตเทอร์ดาม

รอตเทอร์ดาม (อังกฤษ, ดัตช์: Rotterdam) เป็นเมืองท่าหลัก และเมืองที่ใหญ่เป็นอันดับสองของประเทศเนเธอร์แลนด์ ตั้งอยู่ริมฝั่งแม่น้ำมาส (Maas River) รอตเทอร์ดามนับเป็นเมืองท่าใหญ่ที่สุดแห่งหนึ่งของโลก และเป็นที่ตั้งของมหาวิทยาลัยอีราสมุส (Erasmus University Rotterdam) ซึ่งมีชื่อเสียงทางด้านเศรษฐศาสตร์ และสถาบันสถาปัตยกรรมแห่งเนเธอร์แลนด์ (Netherland Architecture institute - NAi)

รอตเทอร์ดามมีลักษณะต่างจากเมืองอื่น ๆ ในเนเธอร์แลนด์คือเป็นเมืองที่มีสถาปัตยกรรมยุคใหม่ ในปี ค.ศ. 2007 ได้รับการส่งเสริมการท่องเที่ยวเป็น "เมืองแห่งสถาปัตยกรรม"

คำถาม: รอตเทอร์ดามคืออะไร
คำตอบ: เมืองท่าหลัก และเมืองที่ใหญ่เป็นอันดับสองของประเทศเนเธอร์แลนด์

คำถาม: รอตเทอร์ดามตั้งอยู่ที่ใด
คำตอบ: ตั้งอยู่ริมฝั่งแม่น้ำมาส

คำถาม: เมืองท่าที่ใหญ่ที่สุดในโลกคือเมืองใด
คำตอบ: รอตเทอร์ดาม

คำถาม: รอตเทอร์ดามได้รับการส่งเสริมการท่องเที่ยวให้เป็นเมืองแบบใด
คำตอบ: เมืองแห่งสถาปัตยกรรม
คริส จอห์น

คริส จอห์น (อังกฤษ: Chris John) มีชื่อเต็มว่า โยฮันเนส คริสเตียน จอห์น (Yohannes Christian John) เป็นอดีตนักมวยสากลชาวอินโดนีเซีย เกิดวันที่ 14 กันยายน พ.ศ. 2522 ที่จาการ์ตา ประเทศอินโดนีเซีย เป็นนักมวยที่ได้รับการยอมรับว่าเป็นนักมวยชาวเอเชียที่ดีที่สุดในโลกเป็นอันดับ 3 รองจากแมนนี่ ปาเกียว และโนนิโต โดแนร์ ในช่วงที่ยังชกมวยอยู่

คำถาม: คริส จอห์น มีชื่อเต็มว่าอะไร
คำตอบ: โยฮันเนส คริสเตียน จอห์น

คำถาม: คริส จอห์น อดีตอาชีพอะไร
คำตอบ: นักมวยสากล

คำถาม: คริส จอห์น เป็นคนประเทศอะไร
คำตอบ: อินโดนีเซีย

คำถาม: คริส จอห์น เกิดวันที่เท่าไร
คำตอบ: 14 กันยายน พ.ศ. 2522

คำถาม: คริส จอห์น เป็นที่ยอมรับอย่างไร
คำตอบ: นักมวยชาวเอเชียที่ดีที่สุดในโลกเป็นอันดับ 3
กระจกนิรภัยเทมเปอร์

กระจกนิรภัยเทมเปอร์
รายละเอียดสินค้า
1. มีคุณสมบัติพิเศษ คือ เมื่อถูกแรงกระแทกแผ่นกระจกจะแตกออกเป็นชิ้นเล็กๆ ไม่มีคม จึงลดอันตรายต่อผู้ใช้ 
2. มีความแข็งแรงกว่ากระจกธรรมดา 3-5 เท่า
3. ทนทานทุกสภาพอากาศ และทนต่อแรงอัดของลมสูง
ไม่ทราบราคา
ไม่ทราบขนาด
คุณสมบัติ
กระจกนิรภัยเทมเปอร์
หมวดหมู่ของสินค้า กระจกสำหรับอาคารสูง

คำถาม: ราคาเท่าไรหรอครับ
คำตอบ: ไม่ทราบราคา

คำถาม: ขนาดของสินค้า
คำตอบ: ไม่ทราบขนาด
เลขอี

เลขอี (อังกฤษ: E number; E มาจากคำว่า "ยุโรป"[1]) เป็นรหัสที่ใช้บ่งชี้วัตถุเจือปนอาหารที่ใช้ในสหภาพยุโรป[2] และสวิตเซอร์แลนด์ โดยวัตถุเจือปนอาหารเหล่านี้ต้องผ่านการรับรองจากหน่วยงานความปลอดภัยด้านอาหารแห่งสหภาพยุโรป (EFSA)

รายการอย่างย่อ
เลขอีจะขึ้นต้นด้วย E ตามด้วยรหัสแสดงประเภทของวัตถุเจือปน

E100-199: สีผสมอาหาร
E200-299: วัตถุกันเสีย
E300-399: สารต้านอนุมูลอิสระและสารปรับความเป็นกรด-ด่าง
E400-499: สารเพิ่มความหนืด, สารทำให้คงตัว และอิมัลซิฟายเออร์
E500-599: สารปรับความเป็นกรด-ด่างและสารป้องกันการจับตัว
E600-699: สารชูรส
E700-799: ยาปฏิชีวนะ
E900-999: สารเคลือบผิวและวัตถุให้ความหวานทดแทนน้ำตาล
E1000–1599 : สารเคมีอื่น ๆ

คำถาม: เลขอี มาจำคำว่าอะไร
คำตอบ: ยุโรป

คำถาม: เลขอี เป็นรหัสที่ใช้บ่งชี้อะไร
คำตอบ: วัตถุเจือปนอาหาร

คำถาม: เลขอี วัตถุเจือปนอาหารเหล่านี้ต้องผ่านการรับรองจากหน่วยงานความปลอดภัยจากใคร
คำตอบ: สหภาพยุโรป

คำถาม: E100-199 คืออะไร
คำตอบ: สีผสมอาหาร
ออทโทที่ 1 ดยุกแห่งเบราน์ชไวค์-ลือเนบูร์ก

ออทโทที่ 1 ดยุกแห่งเบราน์ชไวก์-ลือเนบูร์ก (เยอรมัน: Otto I Herzog zu Braunschweig-Lüneburg, อังกฤษ: Albert I, Duke of Brunswick-Lüneburg หรือ Otto the Child; ค.ศ. 1204 - 9 มิถุนายน ค.ศ. 1252) ออทโทที่ 1 เป็นดยุกแห่งเบราน์ชไวก์-ลือเนบูร์กคนแรกระหว่างปี ค.ศ. 1235 จนกระทั่งเสียชีวิต ค.ศ. 1252 ออทโทได้รับสมญาว่า "Otto the Child" เพื่อให้ต่างจากพระปิตุลาสมเด็จพระจักรพรรดิออทโทที่ 4 แห่งโรมันอันศักดิ์สิทธิ์

คำถาม: ออทโทที่ 1 ดยุกแห่งเบราน์ชไวค์-ลือเนบูร์ก เกิดปีอะไร
คำตอบ: ค.ศ. 1204

คำถาม: ออทโทที่ 1 ดยุกแห่งเบราน์ชไวค์-ลือเนบูร์ก เสียชีวิตปีอะไร
คำตอบ: 9 มิถุนายน ค.ศ. 1252

คำถาม: ออทโทที่ 1 ดยุกแห่งเบราน์ชไวค์-ลือเนบูร์ก เป็นยุคคนแรกระหว่างปีอะไร
คำตอบ: ค.ศ. 1235

คำถาม: ออทโทที่ 1 ดยุกแห่งเบราน์ชไวค์-ลือเนบูร์ก ได้รับสมญาว่าอะไร
คำตอบ: Otto the Child

คำถาม: ออทโทที่ 1 ดยุกแห่งเบราน์ชไวค์-ลือเนบูร์ก เพื่อให้ใคร
คำตอบ: พระปิตุลาสมเด็จพระจักรพรรดิออทโทที่ 4 แห่งโรมันอันศักดิ์สิทธิ์
แดตส์จัสต์เดอะวูแมนอินมี

"แดตส์จัสต์เดอะวูแมนอินมี" (อังกฤษ: That's Just The Woman In Me) คือรายการพิเศษทางสถานีโทรทัศน์ซีบีเอสของสหรัฐอเมริกา จากเซลีน ดิออน นักร้องสาวชาวแคนาดา ออกอากาศเมื่อวันที่ 15 กุมภาพันธ์ พ.ศ. 2551 บันทึกภาพที่โรงละครประวัติศาสตร์วิลเทิร์น ในลอสแอนเจลิส รัฐแคลิฟอร์เนีย ประเทศสหรัฐอเมริกา เป็นการแสดงเฉลิมฉลองการกลับมาแสดงในแบบการแสดงปกติหลังจากแสดงชุดอะนิวเดย์... ที่ลาสเวกัส กว่า 5 ปี และเป็นการส่งเสริมยอดขายอัลบั้มเทกกิงแชนเซสอีกด้วย [1]

การแสดงนี้ได้นำมารวมหลังประสบความสำเร็จในรายการโทรทัศน์ "แอนออเดียนซ์วิทเซลีนดิออน" ที่แพร่ภาพในสหราชอาณาจักร รายการนี้เซลีนร้องเพลงยอดนิยมของเธอ พร้อมกับการร้องเพลงจากอัลบั้มใหม่ด้วย แขกรับเชิญพิเศษได้แก่

โอลิเวีย ทรีนิแดด แอเรียนส์ (แม่ม่ายของ George Harrison)
โจ วอล์ช (จาก ดิ อีเกิลส์)
เดวิด ฟอสเตอร์(นักประพันธ์และผู้อำนวยการสร้างเพลง)
ฮาว เบอร์ลี (ผู้ชนะรางวัลอะคาเดมี)
คาโรลีน เรีย(นักแสดงตลก)
คอร์บิน บลูย์ (จาก ไฮสคูลมิวสิกเคิล)
วิลไอแอม (จากวง แบล็ค อายด์ พีส์)
จอช โกรแบน (นักร้อง)
เจนนิเฟอร์ เลิฟ ฮิววิท (นักแสดง, นักร้อง, นักประพันธ์)
รอส แม็กคอล (นักแสดง)
รูปแบบของการแสดงเหมือนกับที่แสดงในรายการ "แอนออเดียนซ์วิทเซลีนดิออน" รายการที่เซลีนต้องตอบคำถามจากผู้ชม เซลีนเริ่มด้วยเพลงที่ประสพความสำเร็จอย่างสูงของเธอ "ริเวอร์ดีฟ, เมาท์เทนไฮต์" เซลีนได้ทำบีทบ็อกซิงก่อนการแสดงเพลง "อายส์ออนมี" และแสดงเพลง "เดอะเพรเยอร์" กับจอช โกรแบน" นอกจากนี้เธอยังมอบเพลง "เดอะพาวเวอร์ออฟเลิฟ" ให้แก่คู่หมั้น เจนนิเฟอร์ เลิฟ ฮิววิท และ รอส แม็กคอ และร้องเพลงของเดอะบีทเทิลส์ "ซัมติง" กับ โจ วอล์ช และมอบเพลงนี้แก่ Olivia Trinidad Arias และจบด้วยเพลง "แดทส์จัสเดอะวูแมนอินมี" ที่เซลีนอยากร้องบันทึกเพลงนี้มากว่า 15 ปี [2]

คำถาม: "แดตส์จัสต์เดอะวูแมนอินมี" (อังกฤษ: That's Just The Woman In Me) คือรายการพิเศษทางสถานีโทรทัศน์ช่องใด
คำตอบ: ซีบีเอสของสหรัฐอเมริกา

คำถาม: เซลีน ดิออน คือใคร
คำตอบ: นักร้องสาวชาวแคนาดา

คำถาม: "แดตส์จัสต์เดอะวูแมนอินมี" ออกอากาศเมื่อวันที่เท่าไหร่
คำตอบ: วันที่ 15 กุมภาพันธ์ พ.ศ. 2551

คำถาม: "แดตส์จัสต์เดอะวูแมนอินมี"  บันทึกภาพที่โรงละครใด
คำตอบ: โรงละครประวัติศาสตร์วิลเทิร์น ในลอสแอนเจลิส รัฐแคลิฟอร์เนีย ประเทศสหรัฐอเมริกา
ปราย ธนาอัมพุช

ปราย ธนาอัมพุช (เกิด 3 ธันวาคม พ.ศ. 2518) ชื่อเล่น ปราย ปัจจุบันยุติบทบาทผู้ประกาศข่าวรายการ โชว์ข่าวเช้านี้ แล้วตั้งแต่วันที่ 27 ธันวาคม 2560 แต่ยังรับงานพิธีกร(MC)ทั่วราชอาณาจักร รวมทั้งทำธุรกิจส่วนตัวร้านกาแฟชื่อว่า Prai Cafe , ผลิตและจัดจำหน่ายเทียนหอม สบู่หอมแบรนด์ Prai อดีตเคยเป็นผู้อำนวยการฝ่ายผลิตรายการช่องพีพีทีวี และ เป็นผู้ดำเนินรายการและผู้ประกาศข่าวช่องพีพีทีวี อดีตหัวหน้าผู้ประกาศข่าวไทยทีวีสีช่อง 3 พิธีกรรายการ แจ๋ว ทาง สถานีวิทยุโทรทัศน์ไทยทีวีสีช่อง 3 อดีตพิธีกรรายการ เช้าวันใหม่ ก่อนหน้านี้มีชื่อเดิมว่า นิธิพร มั่นนาค (ชื่อเล่นเดิม: โอ๋) ก่อนที่จะเปลี่ยนชื่อและนามสกุลเป็น ปราย ธนาอัมพุช อย่างในปัจจุบัน

คำถาม: ปราย ธนาอัมพุช เกิดเมื่อวันที่เท่าไหร่
คำตอบ: 3 ธันวาคม พ.ศ. 2518

คำถาม: ปราย ธนาอัมพุช  อดีตเคยเป็นผู้อำนวยการฝ่ายผลิตรายการช่องอะไร
คำตอบ: พีพีทีวี

คำถาม: ปราย ธนาอัมพุช มีชื่อเดิมว่าอะไร
คำตอบ: นิธิพร มั่นนาค

คำถาม:  ปราย ธนาอัมพุช ปัจจุบันยุติบทบาทผู้ประกาศข่าวรายการ โชว์ข่าวเช้านี้ แล้วตั้งแต่เมื่อไหร่
คำตอบ: 27 ธันวาคม 2560
พายุฝุ่นในประเทศอินเดีย พ.ศ. 2561

เมื่อวันที่ 2–3 พฤษภาคม พ.ศ. 2561 ได้เกิดเหตุพายุฝุ่นความเร็วสูงที่ข้ามมายังชายแดนประเทศอินเดียตอนเหนือ ส่งผลทำให้มีผู้เสียชีวิตกว่า 110 คน และบาดเจ็บมากกว่า 200 คน ในรัฐอุตตรประเทศมีผู้เสียชีวิต 43 คนในเมืองอัคระ และเสียชีวิตอีก 30 คนในเมืองอื่น ในรัฐราชสถานมีผู้เสียชีวิต 35 คน และบาดเจ็บกว่า 200 คน พายุฝุ่นถล่มทำให้เสาไฟฟ้ากว่า 8,000 ต้นหักล้ม ต้นไม้อีกกว่า 100 ต้นได้รับความเสียหาย อย่างไรก็ตามพายุถือเป็นเรื่องที่ปกติของประเทศ แต่เนื่องจากพายุในครั้งนี้มาตอนกลางคืนและมีความเร็วสูง ทำให้มีผู้เสียชีวิตเยอะ

คำถาม: พายุฝุ่นในประเทศอินเดีย พ.ศ. 2561 มีผู้เสียชีวิตประมาณกี่คน
คำตอบ: มีผู้เสียชีวิตกว่า 110 คน

คำถาม: พายุฝุ่นในประเทศอินเดีย พ.ศ. 2561 มีผู้บาดเจ็บประมาณกี่คน
คำตอบ: บาดเจ็บมากกว่า 200 คน

คำถาม: พายุฝุ่นในประเทศอินเดีย พ.ศ. 2561 เกิดเมื่อวันที่เท่าไหร่
คำตอบ: เมื่อวันที่ 2–3 พฤษภาคม พ.ศ. 2561

คำถาม: พายุฝุ่นถล่มทำให้เสาไฟฟ้าหักล้มกี่ต้น
คำตอบ: 8,000 ต้น

คำถาม: พายุฝุ่นในประเทศอินเดียครั้งนี้เกิดขึ้นช่วงเวลาใด
คำตอบ: ตอนกลางคืน
ปลาฉลามขาว 

ปลาฉลามขาว (อังกฤษ: Great white shark) จัดอยู่ในไฟลัมสัตว์มีแกนสันหลัง มีขนาดตัวที่ค่อนข้างใหญ่ พบได้ตามเขตชายฝั่งแถบทะเลใหญ่ มีความยาวประมาณ 6 เมตร น้ำหนักประมาณ 2250 กิโลกรัม ทำให้ปลาฉลามขาวเป็นปลากินเนื้อที่มีขนาดใหญ่ที่สุดในโลก รวมถึงเป็นสัตว์กินเนื้อที่ใหญ่ที่สุดในโลกอีกด้วย และเป็นสิ่งมีชีวิตสปีชี่ส์เดียวในสกุล Carcharodon ที่ยังคงสืบทอดเผ่าพันธุ์อยู่ในปัจจุบันโดยเป็นปลาที่ถือกำเนิดมาแล้วนานกว่า 16 ล้านปีปลาฉลามขาวอาศัยอยู่ตามแถบทะเลชายฝั่งเกือบทั่วทุกมุมโลก ที่มีอุณหภูมิระหว่าง 12C - 24C แต่จะอาศัยอยู่หนาแน่นบริเวณอ่าวประเทศออสเตรเลีย ทางตอนใต้ของทวีปแอฟริกา แคลิฟอเนีย และตอนกลางของทะเลเมดิเตอร์เรเนียน แต่ที่หนึ่งที่หนาแน่นที่สุดอยู่ที่ ไดร์เออร์ ไอร์แลนด์ (Dyer Island, South Africa) ที่แอฟริกาใต้ ทั้งยังสามารพบได้ในเขตร้อนแถบทะเลเมดิเตอร์เรเนียน ปลาฉลามขาวตัวเต็มวัย จะมีขนาดประมาณ 4-4.8 เมตร หนักประมาณ 880-1100 กิโลกรัม
ปลาฉลามขาวเป็นปลาน้ำลึก แต่ที่บันทึกจำนวน ส่วนมากจะมาจากการสำรวจแถบทะเลชายฝั่ง บริเวณที่มีสิงโตทะเล แมวน้ำ โลมาอาศัยอยู่ ได้มีความพยายามที่จะสำรวจในบริเวณน้ำลึก ถึงระดับ 1280 เมตร ผลปรากฏว่าจะพบมากบริเวณผิวน้ำมากกว่า

คำถาม: ปลาฉลามขาวมีชื่อเรียกทางสามัญว่าอย่างไร
คำตอบ: Great white shark

คำถาม: ปลาฉลามขาวเป็นสิ่งมีชีวิตสปีชี่ส์เดียวที่อยู่ในสกุลอะไร 
คำตอบ: สกุล Carcharodon

คำถาม: ปลาฉลามขาวอาศัยอยู่ตามแถบทะเลชายฝั่งเกือบทั่วทุกมุมโลกแต่ต้องมีอุณหภูมิเท่าไหร่
คำตอบ: อุณหภูมิระหว่าง 12C - 24C

คำถาม: ปลาฉลามขาวเป็นปลาที่พบบนผิวน้ำมากกว่าส่วนในบริเวณน้ำลึกที่เมตรที่จะไม่พบฉลามขาว
คำตอบ: บริเวณน้ำลึก ถึงระดับ 1280 เมตร
กระจกพ่นทราย

กระจกพ่นทราย
รายละเอียดสินค้า
คุณสมบัติ : กระจกฝ้าที่ไม่เป็นคราบนิ้วมือ ทำความสะอาดได้ง่ายด้วยเทคโลโลยีการผลิตพิเศษ ให้มุมมองที่แตกต่าง และให้ความเป็นส่วนตัว
การใช้งาน : เหมาะสำหรับใช้เป็นผนังกั้นห้อง หน้าบาน Shower ประตู กระจกหน้าต่าง
ความหนา : เริ่มต้นที่ 6 mm (แบบเข้าเฟรม) และ 8mm (แบบบานเปลือย)
คุณสมบัติ
ประเภทกระจกตกแต่งภายในเเบบกระจกพิมพ์ลาย
ลวดลาย/ดีไซน์ เเบบลายหินจิ๊กซอว์
สีหลัก (สีพื้น)แบบสีขาว
ราคา 1 ตารางฟุตขึ้นไป 360 บาท
หมวดหมู่ของสินค้า ประเภทกระจกตกแต่งภายใน

คำถาม: ขอทราบชื่อสินค้าหน่อย
คำตอบ: กระจกพ่นทราย

คำถาม: ราคาเท่าไรหรอครับ
คำตอบ: ราคา 1 ตารางฟุตขึ้นไป 360 บาท

คำถาม: ขนาดของสินค้า
คำตอบ: ความหนา : เริ่มต้นที่ 6 mm (แบบเข้าเฟรม) และ 8mm (แบบบานเปลือย)
มาลากา

มาลากา (สเปน: Málaga) เป็นเมืองท่าในแคว้นปกครองตนเองอันดาลูซิอาทางภาคใต้ของประเทศสเปน ริมชายฝั่งโกสตาเดลโซล (Costa del Sol) ซึ่งเป็นชายฝั่งหนึ่งของทะเลเมดิเตอร์เรเนียน ตั้งอยู่ที่พิกัดภูมิศาสตร์ 36°43′ เหนือ และ 4°25′ ตะวันตก โดยโอบล้อมด้วยภูเขา ตั้งอยู่ทางทิศใต้ของเนินเขาอาฆาร์กิอา (Axarquía)] และแม่น้ำสองสายซึ่งไหลลงสู่ทะเลเมดิเตอร์เรเนียน คือ แม่น้ำกัวดัลเมดินา (Guadalmedina) และแม่น้ำกัวดาลอร์เซ (Guadalhorce)

จากการสำรวจสำมะโนประชากรในปี พ.ศ. 2548 เฉพาะในเขตเมืองมาลากาจริง ๆ มีจำนวนประชากร 558,287 คน ส่วนในเขตเมือง (urban area) มีจำนวน 814,000 คน และในเขตมหานคร (เขตเมืองรวมกับเมืองบริวาร) มี 1,074,074 คน เป็นเขตมหานครที่ใหญ่เป็นอันดับ 5 ของประเทศ มีรายได้หลักจากภาคเกษตรกรรมและภาคการท่องเที่ยว

ภูมิอากาศมีลักษณะไม่หนาวจัดและไม่แปรปรวน อุณหภูมิเฉลี่ยรายปีประมาณ 19 °ซ (66 °ฟ) ท้องฟ้าเปิดและผืนอ่าวที่กว้างใหญ่ทำให้มีการเปรียบเทียบเมืองนี้กับเมืองเนเปิลส์ ประเทศอิตาลี

คำถาม: มาลากาอยู่ในประเทศอะไร
คำตอบ: ประเทศสเปน

คำถาม: มาลากาอยู่ในแคว้นอะไร
คำตอบ: แคว้นปกครองตนเองอันดาลูซิอา

คำถาม: เนินเขาใดติดอยู่กับมาลากา
คำตอบ: เนินเขาอาฆาร์กิอา (Axarquía)

คำถาม: มาลากาอยู่ภาคในของสเปน
คำตอบ: ภาคใต้

คำถาม: มาลากามีแม่น้ำกี่สาย
คำตอบ: สองสาย
โยโกฮามะ เอ็ฟ มารินอส

สโมสรฟุตบอล โยโกฮามะ เอ็ฟ มารินอส (ญี่ปุ่น:横浜F・マリノス, อังกฤษ: Yokohama F. Marinos) เป็นสโมสรฟุตบอลอาชีพที่เข้าร่วมการแข่งขันเจลีก ระดับดิวิชัน 1 ของประเทศญี่ปุ่น โดยเคยคว้าแชมป์เจลีกได้ 3 สมัย และเป็นรองแชมป์ 2 สมัย นับเป็นหนึ่งในทีมที่ประสบความสำเร็จในระดับเจลีก สโมสรมีถิ่นฐานอยู่ที่เมืองโยโกฮามะ ก่อตั้งโดยบริษัทนิสสัน มอเตอร์ส

ในปี 1999 โยโกฮามะ เอ็ฟ มารินอส เกิดจากการรวมตัวของ โยโกฮามะ มารินอส กับ โยโกฮามะ ฟลูเกลส์ ทั้งนี้ คำว่า "มารินอส" นั้นหมายถึงกะลาสีเรือในภาษาสเปน

นับตั้งแต่เล่นในระดับสูงสุดมาตั้งแต่ปี 1982 โยโกฮามะ เอ็ฟ มารินอส จัดเป็นสโมสรที่อยู่ในลีกสูงสุดยาวนานที่สุดในวงการฟุตบอลญี่ปุ่น ร่วมกับคาชิมะแอนต์เลอส์

ปัจจุบัน (ฤดูกาล 2019) มีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีราทร บุญมาทัน

คำถาม: โยโกฮามะ เอ็ฟ มารินอส คืออะไร
คำตอบ: สโมสรฟุตบอล โยโกฮามะ เอ็ฟ มารินอส

คำถาม: โยโกฮามะ เอ็ฟ มารินอส เป็นสโมสรฟุตบอลอาชีพที่เข้าร่วมการแข่งขันอะไร
คำตอบ: เจลีก ระดับดิวิชัน 1

คำถาม: โยโกฮามะ เอ็ฟ มารินอส คว้าแชมมากี่ครั้ง
คำตอบ: 3 สมัย

คำถาม: โยโกฮามะ เอ็ฟ มารินอส ก่อตั้งโดยใคร
คำตอบ: บริษัทนิสสัน มอเตอร์ส
รายชื่อตอนในวันพีซ (อนิเมะ)

วันพีซ ฉบับอนิเมะ ในประเทศญี่ปุ่น ผลิตโดยโตเอแอนิเมชัน ออกอากาศทางช่อง ฟูจิทีวี ตั้งแต่ปี พ.ศ. 2542 - ปัจจุบัน ทุกวันอาทิตย์ เวลา 9.30 -10.00 น. (ตามเวลาประเทศญี่ปุ่น)

และในประเทศไทย ได้ลิขสิทธิ์โดย Audio & Video Entertainment (เฉพาะภาค 1) และ ดรีม เอกซ์เพรส (เดกซ์) ตั้งแต่ปี พ.ศ. 2548 - พ.ศ. 2556 ผลิตออกมาในรูปแบบวีซีดีตั้งแต่ภาค 1 ถึงภาค 6 ภาคละ 52 ตอน 26 แผ่น แผ่นละ 2 ตอน และตั้งแต่ปี พ.ศ. 2556 ผลิตออกมาในรูปแบบดีวีดีเท่านั้น โดยแบ่งเป็นซีซั่น แผ่นละ 4 ตอน ออกอากาศทางสถานีโทรทัศน์ผ่านดาวเทียม การ์ตูนคลับแชนแนล และฟรีทีวีทางช่อง 9 เอ็มคอตเอชดี และเคยออกอากาศทางฟรีทีวีทางไอทีวี (ทีไอทีวี) , โมเดิร์นไนน์ทีวี และช่อง 3 มาก่อน

คำถาม: วันพีซ ฉบับอนิเมะ ในประเทศญี่ปุ่น ผลิตโดยใคร
คำตอบ: เอแอนิเมชัน

คำถาม: วันพีซ ฉบับอนิเมะ ออกอากาศทางช่องอะไร
คำตอบ: ฟูจิทีวี

คำถาม: วันพีซ ฉบับอนิเมะ ออกฉายครั้งแรกในปีอะไร
คำตอบ: พ.ศ. 2542

คำถาม: วันพีซ ฉบับอนิเมะ ออกฉายวันอะไร
คำตอบ: วันอาทิตย์ เวลา 9.30 -10.00 น.

คำถาม: วันพีซ ฉบับอนิเมะ ผลิตออกมาในรูปแบบวีซีดีตั้งแต่ภาคอะไร
คำตอบ: ภาค 1 ถึงภาค 6
วาสนา นาน่วม

วาสนา นาน่วม (ชื่อเล่น: เล็ก) ผู้สื่อข่าวสายทหารหนังสือพิมพ์บางกอกโพสต์ และ โพสต์ทูเดย์ ผู้เขียนหนังสือชุดลับ ลวง พราง และผู้ดำเนินรายการวิทยุ “ลับ ลวง พราง” ทางโมเดิร์นเรดิโอ เอฟเอ็ม 100.5 เมกะเฮิร์ตซ์

ในหมู่ของผู้ที่ศึกษาด้านการทหาร ชื่อของ วาสนา นาน่วม นั้นเป็นที่รู้จักกันดี เพราะเป็นผู้ที่มีข่าวคราวจากการสอบถามไปยังนายทหารระดับสูงหลายครั้ง

วาสนา เกิดเมื่อ 16 มกราคม พ.ศ. 2512 ที่อำเภอปากเกร็ด จังหวัดนนทบุรี เป็นบุตรสาวคนที่ 9 จากจำนวนพี่น้องทั้งสิ้น 10 คน ของประพันธ์ และพิไลสรรพ์ นาน่วม ในวัยเด็ก ชอบเล่นซุกซนกับพี่ ๆ หรือเพื่อนๆ ที่เป็นผู้ชาย มากกว่าจะเล่นกับผู้หญิงด้วยกัน จนถูกให้ฉายาว่า หญิงเหล็ก[ต้องการอ้างอิง]

เนื่องจากบิดาเป็นข้าราชการตำแหน่งสมุห์บัญชีประจำอำเภอต่างๆ จึงทำให้ช่วงประถมศึกษา ต้องย้ายโรงเรียนหลายครั้ง จากนั้นจึงมาจบการศึกษาระดับมัธยมต้นจากโรงเรียนสวนกุหลาบวิทยาลัย นนทบุรี มัธยมปลายสายศิลป์-ภาษาอังกฤษ-ฝรั่งเศส โรงเรียนสาธิตมหาวิทยาลัยราชภัฏสวนสุนันทา และเข้ารับพระราชทานปริญญาบัตรวารสารศาสตรบัณฑิต (หนังสือพิมพ์และสิ่งพิมพ์; เกียรตินิยมอันดับสอง) จากมหาวิทยาลัยธรรมศาสตร์และปริญญาโท รัฐศาสตร์ การเมืองการปกครอง มหาวิทยาลัยธรรมศาสตร์ พ.ศ. 2543

คำถาม: วาสนา นาน่วมมีชื่อเล่นว่าอะไร
คำตอบ: เล็ก

คำถาม: วาสนา นาน่วมทำอาชีพอะไร
คำตอบ: ผู้สื่อข่าวสายทหาร
กิตติมา ณ ถลาง

อดีตผู้แปลข่าวต่างประเทศ สถานีโทรทัศน์ ช่อง 3, IBC
อดีตผู้ประกาศข่าวสถานีโทรทัศน์โมเดิร์นไนน์ผู้ประกาศ"ข่าวภาคค่ำ" ร่วมกับ ชัยนันท์ สันติวาสะ ยุพา เพชรฤทธิ์ เกวลิน กังวานธนวัต เกียรติยา ธรรมวิภัชน์ และ เมษนี สถาวรินทุ สิ้นสุดการทำหน้าที่ผู้ประกาศข่าวภาคค่ำหลังช่อง 9 อสมท. เปลี่ยนเป็นโมเดิร์นไนน์ แต่ช่วงระยะที่ปรับเปลี่ยนเป็น โมเดิร์นไนน์ ช่วงระยะแรกๆได้กลับมารายงานข่าวภาคค่ำอีกครั้ง คู่กับ ชัยนันท์ สันติวาสะ ทุกวันเสาร์ และ อาทิตย์
อดีตผู้ดำเนินรายการ "เช้าข่าวข้น คนข่าวเช้า ช่วง ข่าวข้นรอบโลก" ออกอากาศทุกวันจันทร์-ศุกร์ เวลา 06.00-08.00 น.
ผู้รายงานสถานการณ์สด วินาศกรรม 11 กันยายน พ.ศ. 2544 หรือ 911 ร่วมกับ จักรภพ เพ็ญแข
ผู้ดำเนินรายการ เกาะติดเหตุการณ์ข่าวต่างประเทศสำคัญๆ เช่น "เกาะติดสถานการณ์อัฟกานิสถาน" "เกาะติดสถานการณ์ในอิรัก" ซึ่งมีการรายงานความคืบหน้า วิเคราะห์สถานการณ์ และสัมภาษณ์นักวิชาการ ออกอากาศอจันทร์-ศุกร์ ก่อนข่าวภาคค่ำ เวลา 18.30-19.00 น.
ผู้ประกาศข่าวต่างประเทศ ช่วง "ข่าวภาคเที่ยง"(ช่วงที่ยังเป็นช่อง 9 อสมท.) และ "ข่าวภาคค่ำ"(ตั้งแต่ปรับเปลี่ยนเป็น โมเดิร์นไนน์ และ ช่อง9 MCOTHD จนถึง ปัจจุบัน) จันทร์-ศุกร์
อดีตผู้ดำเนินรายการ "คุยโขมงข่าวเช้า ช่วง ข่าวต่างประเทศ"
บรรณาธิการข่าวต่างประเทศ สำนักข่าวไทย
ผู้ประกาศข่าว ช่วงพิเศษ ศึกชิงทำเนียบขาว ช่อง 9
ผุ้ประกาศข่าว ช่วงพิเศษ สกอตแลนด์แยกประเทศหรือไม่ ช่อง 9
พิธีกร รายการ World Wide Watch ช่อง 9 และ MCOT Family

คำถาม: กิตติมา ณ ถลาง อดีตทำอาชีพอะไร
คำตอบ: อดีตผู้แปลข่าวต่างประเทศ

คำถาม: กิตติมา ณ ถลาง แปลข่าวต่างประเทศครั้งแรกช่องอะไร
คำตอบ: ช่อง 3, IBC

คำถาม: กิตติมา ณ ถลาง เคยทำรายการ เช้าข่าวข้น คนข่าวเช้า ช่วง ข่าวข้นรอบโลก ออกอากาศวันอะไร
คำตอบ: ทุกวันจันทร์-ศุกร์
วัดศรีพโลทัย

วัดศรีพโลทัย ตั้งอยู่ที่ อำเภอเมืองชลบุรี จังหวัดชลบุรี โดยมีนายบางและนางแอ๊ว รัฐกิจเจริญสุข เป็นผู้มีจิตศรัทธามอบที่ดินให้สร้างวัด จำนวน 6 ไร่ 4 งาน 35 ตารางวาและได้รับอนุญาตสร้างวัดเมื่อ พ.ศ. 2506 จวบจนกระทั่งเสนาสนะต่างๆ เรียบร้อยแล้ว จึงได้รับอนุญาตให้ตั้งเป็นวัดเมื่อ วันที่ 5 ตุลาคม พ.ศ. 2508 ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 เนื้อที่ๆได้รับพระราชทานวิสุงคามสีมา กว้าง 40 เมตร ยาว 60 เมตร วัดมีเนื้อที่ทั้งหมด 10 ไร่ ๓ งาน 38 ตารางวา มีธรณีสงฆ์ 11 ไร่ 2 งาน 85 ตารางวาเป็นที่ดินมีโฉนด เลขที่ 5123

คำถาม: วัดศรีพโลทัยอยู่ในจังหวัดอะไร
คำตอบ: ชลบุรี

คำถาม: วัดศรีพโลทัยได้รับอนุญาตให้ตั้งเป็นวัดเมื่อวันที่เท่าไหร่
คำตอบ: 5 ตุลาคม พ.ศ. 2508
ลอรา ลินนีย์

ลอรา เลกเกตต์ ลินนีย์ (อังกฤษ: Laura Leggett Linney) เกิดเมื่อวันที่ 5 กุมภาพันธ์ ค.ศ. 1964 เป็นนักแสดงชาวอเมริกัน มีผลงานแสดงภาพยนตร์ โทรทัศน์ ละครเวที ลินนีย์ได้รับ 3 รางวัลเอมมี, 1 รางวัลลูกโลกทองคำ, และ 1 รางวัลแซกอวอร์ด เธอยังได้รับการเสนอชื่อเข้าชิงรางวัลออสการ์ 3 ครั้งและเคยได้รับการเสนอชื่อเข้าชิงรางวัลบาฟต้า 1 ครั้ง

คำถาม: ลอรา ลินนีย์ เกิดวันที่เท่าไร
คำตอบ: 5 กุมภาพันธ์ ค.ศ. 1964

คำถาม: ลอรา ลินนีย์ ทำอาชีพอะไร
คำตอบ: นักแสดงชาวอเมริกัน
ยูกิ มูราอิ

ยูกิ มูราอิ (ญี่ปุ่น: 村井 勇希 โรมาจิ: Murai Yuki) นักมวยสากลชาวญี่ปุ่น เกิดเมื่อ 11 กรกฎาคม พ.ศ. 2522 ที่เมืองซาไก จังหวัดโอซากะ ประเทศญี่ปุ่น สถิติการชก 28 ครั้ง ชนะ 12 (น็อค 3) เสมอ 4 แพ้ 12

เคยชิงแชมป์ต่อไปนี้แต่ไม่สำเร็จ
ชิงแชมป์ ABCO รุ่นซูเปอร์ฟลายเวทเมื่อ 23 มิถุนายน 2549 แพ้คะแนน เดวิด นครหลวงโปรโมชั่น ที่ นนทบุรี
ชิงแชมป์ ABCO เฉพาะกาลรุ่นซูเปอร์ฟลายเวทเมื่อ 7 กันยายน 2549 แพ้คะแนน ฉัตรชัย อีลิทยิม ที่ สมุทรสงคราม

คำถาม: ยูกิ มูราอิเป็นใคร
คำตอบ:  นักมวยสากลชาวญี่ปุ่น

คำถาม: ยูกิ มูราอิเกิดเมื่อใด
คำตอบ: เกิดเมื่อ 11 กรกฎาคม พ.ศ. 2522

คำถาม: ยูกิ มูราอิเกิดที่ใด
คำตอบ: เมืองซาไก จังหวัดโอซากะ ประเทศญี่ปุ่น

คำถาม: สถิติการชกของยูกิ มูราอิเป็นอย่างไร
คำตอบ: สถิติการชก 28 ครั้ง ชนะ 12 (น็อค 3) เสมอ 4 แพ้ 12
อากิ โทโยซากิ

อากิ โทโยซากิ (ญี่ปุ่น: 豊崎 愛生 โรมาจิ: Toyosaki Aki, เกิด 28 ตุลาคม พ.ศ. 2529) เป็นนักพากย์และนักร้องจากจังหวัดโทกูชิมะ ประเทศญี่ปุ่น[1] เธอมีผลงานพากย์ที่สำคัญครั้งแรกในปี พ.ศ. 2550 จากการพากย์นินะงะวะ อะมุโระ ใน เค็งโก เซ็นระเค ซุอิเอบุ อุมิโช และซู ใน คาแรคเตอร์ผู้พิทักษ์ อากิได้รับรางวัล "นักพากย์ใหม่ยอดเยี่ยม" ในงานเซยูอวอร์ดสครั้งที่ 4 ในปี พ.ศ. 2553 จากการพากย์ฮิราซาว่า ยุย ใน เค-อง! ก๊วนดนตรีแป๋วแหวว และนากามาชิ คานะ ใน คานะมีหนังสือพิมพ์มาส่ง

อากิเริ่มอาชีพนักร้องจากผลงานเพลงเปิดและเพลงปิดของอนิเมะชุด เค-อง! ก๊วนดนตรีแป๋วแหวว เมื่อเดือนเมษายน พ.ศ. 2552 และในเดือนเดียวกันนั้น อากิและนักพากย์อีก 3 คนได้เปิดตัวกลุ่มดนตรีสเฟียร์ ด้วยซิงเกิล "Future Stream" ต่อมา เพลงปิดของ เค-อง! ก๊วนดนตรีแป๋วแหวว ได้รับรางวัล "เพลงยอดเยี่ยม" จากแอนิเมชันโคเบะ อากิออกซิงเกิลเดี่ยวชุดแรกในเดือนตุลาคม พ.ศ. 2552 ชื่อว่า "love your life" เธอได้รับรางวัล "การแสดงดนตรียอดเยี่ยม" ในงานเซยูอวอร์ดสครั้งที่ 4 พร้อมกับศิลปินอีก 4 คน จากผลงานมินิอัลบั้ม โฮกะโงะ ที ไทม์ ของ เค-อง! ก๊วนดนตรีแป๋วแหวว

คำถาม: อากิ โทโยซากิ คือใคร ?
คำตอบ: นักพากย์และนักร้อง

คำถาม: อากิ โทโยซากิ เกิดวันที่เท่าไหร่ ?
คำตอบ: 28 ตุลาคม พ.ศ. 2529

คำถาม: อากิ โทโยซากิ มีผลงานพากย์ที่สำคัญครั้งแรกในปีใด ?
คำตอบ: พ.ศ. 2550

คำถาม: อากิได้รับรางวัล นักพากย์ใหม่ยอดเยี่ยม ในงานอะไร ?
คำตอบ: งานเซยูอวอร์ดสครั้งที่ 4

คำถาม: อากิเริ่มอาชีพนักร้องจากผลงานเพลงเปิดและเพลงปิดของอนิเมะชุด เค-อง! ก๊วนดนตรีแป๋วแหวว เมื่อเดือนใด และปีใด ?
คำตอบ: เดือนเมษายน พ.ศ. 2552
พืช

พืช เป็นสิ่งมีชีวิตกลุ่มใหญ่ประเภทหนึ่งอยู่ในอาณาจักรพืช (Kingdom Plantae) ประกอบด้วย ไม้ยืนต้น ไม้ดอก พืชล้มลุก และเฟิร์น พบได้ทั้งบนบกและในน้ำ เป็นสิ่งมีชีวิตที่เนื้อเยื่อส่วนใหญ่ประกอบด้วยหลายเซลล์ นิวเคลียสมีผนังเซลล์ ห่อหุ้ม เคลื่อนที่ไม่ได้ ได้แค่เอียงตัว จะสามารถเห็นได้ชัดเจน.เมื่อมีแดดส่อง พืชจะเอียงตัวไปที่แดด ไม่มีอวัยวะเกี่ยวกับความรู้สึก มีคลอโรฟิลล์ซึ่งเป็นสารสีเขียว ช่วยในการสังเคราะห์และเจริญเติบโต. นอกจากนี้ยังมี

ลักษณะพิเศษที่ต่างไปจากสิ่งมีชีวิตชนิดอื่นก็คือการสังเคราะห์ด้วยแสง แต่มีพืชจำพวกปรสิตประมาณ 300 สปีชีส์ที่ไม่สังเคราะห์ด้วยแสงเอง แต่เกาะดูดอาหารจากพืชชนิดอื่น
นิยาม
อริสโตเติลแบ่งสิ่งมีชีวิตออกเป็นพืช (โดยทั่วไปไม่เคลื่อนไหว) และสัตว์ (ซึ่งเคลื่อนไหวบ่อยครั้งและหาอาหารกิน) ในระบบของลินเนียสแบ่งเป็นอาณาจักร Vegetabilia (ภายหลังเป็น Metaphyta หรือ Plantae) และ สัตว์ (Metazoa) ตั้งแต่นั้นมาพืชได้มีรากฐานที่ชัดเจนทำให้หลายๆกลุ่มที่ไม่เกี่ยวข้องอย่างฟังไจและกลุ่มของสาหร่ายสีเขียวหลายๆกลุ่มถูกย้ายไปอาณาจักรใหม่ อย่างไรก็ตามบ่อยครั้งที่ยังคงมีการพิจารณาในหลายๆบริบทขึ้นอยู่กับวิธีการและความนิยม

เมื่อชื่อ Plantae หรือพืชเกี่ยวข้องกับลักษณะเฉพาะในอนุกรมวิธาน ทั่วไปมันจะอ้างถึง 1 ใน 3 กลุ่ม ก็คือ:

พืชชั้นสูง หรือที่รู้จักกันในชื่อ Embryophyta หรือ Metaphyta
พืชสีเขียว - หรือที่รู้จักกันในชื่อ Viridiplantae, Viridiphyta หรือ Chlorobionta - ประกอบไปด้วย Embryophyte ที่เหลือ, Charophyta (stonewort โบราณ) , และ Chlorophyta (สาหร่ายสีเขียว เช่น sea lettuce)
Archaeplastida - หรือที่รู้จักกันในชื่อพืช (Plantae) sensu lato, Plastida หรือ Primoplantae - ประกอบด้วยพืชสีเขียวที่เหลือ, อย่าง Rhodophyta (สาหร่ายสีแดง) และ Glaucophyta (สาหร่าย glaucophyte) กลุ่มของพืชที่กว้างที่สุดนี้ประกอบไปด้วยยูแคริโอตจำนวนมากที่รับเอาคลอโรพลาสต์มาโดยการดูดกลืนสาหร่ายสีเขียวแกมน้ำเงินเมื่อหลายล้านปีมาแล้ว
สิ่งที่สามารถสังเคราะห์แสงได้เรามักเรียกว่าพืชได้อย่างไม่เป็นทางการ แต่เมื่อเราพิจารณาทางอนุกรมวิธานแล้วมันอาจไม่ใช่แม้กระทั่งญาติใกล้ชิดของพืชเลยก็ได้ มีพืชราวๆ 375,000 ชนิดและทุกปีมีการค้นพบและจัดจำแนกใหม่ๆโดยนักวิทยาศาสตร์

ความหลากหลาย
ประมาณ 350,000 สปีชีส์ของพืชที่ถูกกะประมาณว่ายังมีชีวิตอยู่ในขณะนี้ แบ่งออกเป็นพืชมีเมล็ด, พืชไม่มีท่อลำเลียง, เฟิร์น และพืชใกล้เคียงเฟิร์น ในปีพ.ศ. 2547 มีการระบุไปแล้ว 287,655 ชนิด เป็นพืชมีดอก 258,650 ชนิด, เป็นพืชไม่มีท่อลำเลียง 16,000 ชนิด,เป็นเฟิร์น 11,000 ชนิดและเป็นสาหร่ายสีเขียว 8,000 ชนิด

ความหลากหลายในหมวดของพืช
กลุ่ม	ชื่อสามัญ	จำนวนชนิด
สาหร่ายสีเขียว	คลอโรไฟตา (Chlorophyta)	3,800 [2]
คาโรไฟตา (Charophyta)	4,000 - 6,000 [3]
พืชไม่มีท่อลำเลียง	ลิเวอร์เวิร์ต (Hepatophyta)	6,000 - 8,000 [4]
ฮอร์นเวิร์ต (Anthocerotophyta)	100 - 200 [5]
มอสส์ (Bryophyta)	12,000 [6]
เทอริโดไฟต์	ไลโคไฟตา (Lycopodiophyta)	1,200 [7]
เฟิร์น (Pteridophyta)	11,000 [7]
พืชมีเมล็ด	ปรง (Cycadophyta)	160 [8]
แปะก๊วย (Ginkgophyta)	1 [9]
สน (Pinophyta)	630 [7]
มะเมื่อย (Gnetophyta)	70 [7]
พืชดอก (Magnoliophyta)	258,650 [10]

คำถาม: อาณาจักรพืช ประกอบด้วยอะไรบ้าง
คำตอบ: ประกอบด้วย ไม้ยืนต้น ไม้ดอก พืชล้มลุก และเฟิร์น พบได้ทั้งบนบกและในน้ำ
กลองโนรา

กลองโนรา เป็นเครื่องดนตรีประเภทกลองชนิดหนึ่ง ใช้ประกอบการแสดงโนราหรือหนังตะลุง โดยทั่วไปมีส่วนสูงประมาณ ๑๒ นิ้วและมีขนาดเส้นผ่าศูนย์กลางของหน้า กลองทั้ง ๒ ด้าน ประมาณ ๑๐ นิ้ว กลองโนรานิยมทำด้วยแก่นไม้ขนุน หนังที่หุ้มกลองใช้หนังวัวหรือควายหนุ่ม มีหมุดไม้หรือภาษาใต้เรียกว่า "ลูกสัก" ตอกยึดหนังหุ้มให้ตึง มีขาทั้งสองขาทำด้วยไม้ไผ่มีเชือกตรึงให้ติดกับกลอง และมีไม้ตีขนาดพอเหมาะ ๑ คู่ ถ้าเป็นกลองที่ใช้ประกอบการแสดงหนังตะลุงจะมีขนาดเล็กกว่า มีส่วนสูงประมาณ ๘ นิ้ว และขนาดเส้นผ่าศูนย์กลางประมาณ ๖ นิ้ว

คำถาม: กลองโนรา เป็นเครื่องดนตรีประเภทอะไร
คำตอบ: กลองชนิดหนึ่ง

คำถาม: กลองโนรา มีส่วนสูงประมาณเท่าไร
คำตอบ: ๑๒ นิ้ว

คำถาม: กลองโนรานิยมทำด้วยแก่นอะไร
คำตอบ: แก่นไม้ขนุน
มูฮำมัดอารีฟีน จะปะกิยา

มูฮำมัดอารีฟีน จะปะกิยา (เกิด 12 ตุลาคม พ.ศ. 2501) อดีตสมาชิกสภาผู้แทนราษฎรจังหวัดปัตตานี 1 สมัย
ประวัติ
มูฮำมัดอารีฟีน จะปะกิยา (ชื่อเดิม: มะรีเป็ง จะปะกิยา) เกิดเมื่อวันที่ 12 ตุลาคม พ.ศ. 2501 เป็นบุตรของนายยูนุ๊ กับนางแอเสาะ จะปะกิยา[1] สำเร็จการศึกษาครุศาสตรบัณฑิต จากวิทยาลัยครูยะลา และรัฐประศาสนสตรมหาบัณฑิต จากมหาวิทยาลัยสงขลานครินทร์

งานการเมือง
มูฮำมัดอารีฟีน ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกตั้งเพียงครั้งเดียว

สมาชิกสภาผู้แทนราษฎร
มูฮำมัดอารีฟีน จะปะกิยา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดปัตตานี สังกัดพรรคประชาธิปัตย์

คำถาม: มูฮำมัดอารีฟีน จะปะกิยา เกิดวันที่เท่าไร
คำตอบ: 12 ตุลาคม พ.ศ. 2501

คำถาม: มูฮำมัดอารีฟีน จะปะกิยา  อดีตทำอาชีพอะไร
คำตอบ: อดีตสมาชิกสภาผู้แทนราษฎรจังหวัดปัตตานี 1 สมัย

คำถาม: มูฮำมัดอารีฟีน จะปะกิยา มีชื่อเดิมว่าอะไร
คำตอบ: มะรีเป็ง จะปะกิยา

คำถาม: มูฮำมัดอารีฟีน จะปะกิยา เป็นบุตรของใคร
คำตอบ: นายยูนุ๊ กับนางแอเสาะ จะปะกิยา
บุญยิ่ง นันทาภิวัฒน์

บุญยิ่ง นันทาภิวัฒน์ อดีตรัฐมนตรีประจำสำนักนายกรัฐมนตรี ในรัฐบาลหม่อมราชวงศ์เสนีย์ ปราโมช และรัฐบาลพลเอก เกรียงศักดิ์ ชมะนันทน์ อดีตรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์

บุญยิ่ง นันทาภิวัฒน์ ได้รับพระราชทานเพลิงศพเมื่อวันที่ 11 มีนาคม พ.ศ. 2528

การทำงาน
บุญยิ่ง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516[1]

บุญยิ่ง นันทาภิวัฒน์ ได้รับเลือกตั้งเป็นสมาชิกสภาผู้แทนราษฎรกรุงเทพมหานคร เขต 8 (เขตบางกอกน้อย, เขตบางกอกใหญ่ และเขตตลิ่งชัน) ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคประชาธิปัตย์ หลังการเลือกตั้งเขาได้รับแต่งต้ั้งเป็นรัฐมนตรีประจำสำนักนายรัฐมนตรี ในรัฐบาลของหม่อมราวงศ์เสนีย์ ปราโมช แต่หลังการอภิปรายในการแถลงนโยบายของรัฐบาล มีการลงมติ ปรากฏว่าเสียงที่ไว้วางใจรัฐบาลมีอยู่ 111 เสียง แต่มีเสียงไม่ไว้วางใจ 152 เสียง จึงต้องพ้นจากตำแหน่งไป โดยยังไม่ได้เริ่มปฏิบัติหน้าที่[2]

หลังจากที่พรรคประชาธิปัตย์เกิดความแตกแยกขึ้นภายในพรรค ช่วง พ.ศ. 2519 เขาได้ย้ายออกไปจัดตั้งพรรคเสรีธรรม (พ.ศ. 2522)

ต่อมาในปี พ.ศ. 2520 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลพลเอก เกรียงศักดิ์ ชมะนันทน์ และเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา

เครื่องราชอิสริยาภรณ์
พ.ศ. 2522 -  เครื่องราชอิสริยาภรณ์อันมีเกียรติยศยิ่งมงกุฎไทย ชั้น 1 ประถมาภรณ์มงกุฎไทย (ป.ม.)

คำถาม: บุญยิ่ง นันทาภิวัฒน์ได้รับเครื่องราชอิสริยาภรณ์อะไร
คำตอบ: เครื่องราชอิสริยาภรณ์อันมีเกียรติยศยิ่งมงกุฎไทย ชั้น 1 ประถมาภรณ์มงกุฎไทย (ป.ม.)

คำถาม: บุญยิ่ง นันทาภิวัฒน์ได้รับพระราชทานเพลิงศพเมื่อไหร่
คำตอบ: 11 มีนาคม พ.ศ. 2528
อุทยานแห่งชาติดอยอินทนนท์

อุทยานแห่งชาติดอยอินทนนท์ มีพื้นที่ครอบคลุมอยู่ในท้องที่ อำเภอจอมทอง อำเภอแม่แจ่ม อำเภอแม่วาง และ อำเภอดอยหล่อ จังหวัดเชียงใหม่ มีเนื้อที่ประมาณ 482.4 ตารางกิโลเมตร หรือ 301,500 ไร่ ประกอบไปด้วยภูเขาสูงสลับซับซ้อน มีดอยอินทนนท์ซึ่งเป็นส่วนหนึ่งของทิวเขาอินทนนท์ (ทิวเขาถนนธงชัยตะวันออก) เป็นยอดเขาที่สูงที่สุดในประเทศไทย

สภาพภูมิประเทศทั่วไปประกอบด้วยภูเขาสลับซับซ้อน มีดอยอินทนนท์เป็นยอดเขาที่สูงที่สุด สูงจากระดับน้ำทะเล 2,565 เมตร[2] ยอดเขาที่มีระดับสูงรองลงมาคือ ดอยหัวมดหลวง สูงจากระดับน้ำทะเล 2,330 เมตร ป่าอินทนนท์นี้เป็นแหล่งกำเนิดของต้นน้ำแม่กลาง แม่ป่าก่อ แม่ปอน แม่หอย แม่ยะ แม่แจ่ม แม่ขาน และเป็นส่วนหนึ่งของต้นน้ำแม่ปิงที่ ให้พลังงานไฟฟ้าที่เขื่อนภูมิพล มีเอกลักษณ์ทางธรรมชาติที่สวยงาม เช่น น้ำตกต่างๆ โดยเฉพาะน้ำตกแม่ยะ ที่ได้ชื่อว่าสวยที่สุดของประเทศ

ดอยอินทนนท์ เดิมมีชื่อว่า "ดอยหลวงอ่างกา" ต่อมาได้ตั้งชื่อตามพระนามของพระเจ้าอินทวิชยนนท์ เจ้าผู้ครองนครเชียงใหม่ องค์ที่ 7

คำถาม: อุทยานแห่งชาติดอยอินทนนท์ มีพื้นที่ครอบคลุมเท่าไร
คำตอบ: 482.4 ตารางกิโลเมตร

คำถาม: ลักษณะอุทยานแห่งชาติดอยอินทนนท์ เป็นอย่างไร
คำตอบ: ภูเขาสูงสลับซับซ้อน

คำถาม: ป่าอินทนนท์ มีแหล่งกำเนิดเช่นไร
คำตอบ: ต้นน้ำแม่กลาง

คำถาม: น้ำตกที่สวยที่สุดในประเทศไทย ชื่อว่าอะไร
คำตอบ: น้ำตกแม่ยะ

คำถาม: ดอยอินทนนท์ เดิมมีชื่อว่าอะไร
คำตอบ: ดอยหลวงอ่างกา
แอปเปิล (บริษัท)

บริษัทแอปเปิล (อังกฤษ: Apple Inc.) หรือในชื่อเดิม บริษัทแอปเปิลคอมพิวเตอร์ (Apple Computer Inc.) เป็นบริษัทในซิลิคอนแวลลีย์ ทำธุรกิจเกี่ยวกับคอมพิวเตอร์ แอปเปิลปฏิวัติคอมพิวเตอร์ตั้งโต๊ะในยุค 70 ด้วยเครื่องแอปเปิล I และแอปเปิล II และแมคอินทอช ในยุค 80 ปัจจุบันแอปเปิลมีชื่อเสียงด้านฮาร์ดแวร์ เช่น ไอแมค ไอพอด ไอโฟน ไอแพด และร้านขายเพลงออนไลน์ไอทูนส์

คำถาม: บริษัทแอปเปิลมีชื่อเดิมว่าอะไร
คำตอบ: บริษัทแอปเปิลคอมพิวเตอร์

คำถาม: แอปเปิลปฏิวัติคอมพิวเตอร์ตั้งโต๊ะในยุค 70 ด้วยอะไร
คำตอบ: เครื่องแอปเปิล I และแอปเปิล II และแมคอินทอช

คำถาม: แอปเปิลมีชื่อเสียงด้านใดในปัจจุบัน
คำตอบ: ด้านฮาร์ดแวร์ เช่น ไอแมค ไอพอด ไอโฟน ไอแพด และร้านขายเพลงออนไลน์ไอทูนส์
กลุ่มภาษาอิหร่านตะวันตก

กลุ่มภาษาอิหร่านตะวันตกเฉียงเหนือ
มีผู้พูด 40 - 50 ล้านคนในเอเชียตะวันตกเฉียงใต้ แบ่งได้เป็น 9 กลุ่ม ภาษายุคโบราณของกลุ่มนี้คือภาษาเมเดีย ภาษาในยุคกลางคือภาษาพาร์เทียน

กลุ่มบาโลชิ ประกอบด้วย ภาษาบาโลชิ ซึ่งมีสำเนียงเหนือ ใต้ และตะวันออก ภาษาบัสการ์ดี ภาษาโกโรชิ
กลุ่มคัสเปียน ประกอบด้วย ภาษาคิเลกิ ภาษามาซันดารานี
กลุ่มอิหร่านกลาง ประกอบด้วย ภาษาอัสเตียนี ภาษาดารี
กลุ่มเคิร์ด ประกอบด้วยภาษาเคิร์ด สำเนียงเหนือ ใต้
กลุ่มโอร์มูรี-ปาราชี ประกอบด้วย ภาษาโอร์มูรี ภาษาปาราชี
กลุ่มเซมนานี ประกอบด้วยภาษาซังกิซารี กลุ่มภาษาเซมนานี
ภาษาคาลาซ
กลุ่มตาติก ประกอบด้วย ภาษาอัลวิรี-วิดารี ภาษาเอสเตรฮันดี ภาษาโกซาร์คานี ภาษาฮาร์ซานี ภาษากาบาเตย ภาษากาบาลี ภาษาตาเลียซ ภาษาตาโรมีบน
กลุ่มซาซา-โกรานี ประกอบด้วย สำเนียงบาเยลานี สำเนียงคิมลี สำเนียงโกรานี เป็นต้น
ภาษาที่จัดจำแนกไม่ได้คือภาษาลากี ซึ่งเป็นภาษาที่อยู่ระหว่างภาษาลูรีในกลุ่มอิหร่านตะวันตกเฉียงใต้กับภาษาเคิร์ดในกลุ่มอิหร่านตะวันตกเฉียงเหนือ

กลุ่มภาษาอิหร่านตะวันตกเฉียงใต้
ประกอบด้วยภาษาที่ใกล้เคียงกัน 16 ภาษา และสำเนียงต่างๆ แบ่งย่อยได้เป็น

สำเนียงลูรี ได้แก่ ภาษาลูรี ภาษากุมากรี
ภาษาเปอร์เซีย สำเนียงต่างๆ ได้แก่ ภาษาเปอร์เซียโบราณ ภาษาเปอร์เซียกลาง ภาษาเปอร์เซียมาตรฐาน สำเนียงอิหร่านสมัยใหม่ ภาษาดารีเปอร์เซีย สำเนียงทาจิกิ ภาษาอายมัก ภาษาบูโครี ภาษาดัรวาซี ภาษาเดห์วารี ภาษาเปอร์เซียซิดี ภาษาฮาซารากี ภาษายิวซิราซี ภาษาเปอร์เซียคูเซสถาน ภาษาลารี ภาษาปะห์ลาวานี
สำเนียงตัต ได้แก่ ภาษายูฮูรี ภาษาตัต

คำถาม: กลุ่มคัสเปียน ประกอบด้วย ?
คำตอบ: ภาษาคิเลกิ ภาษามาซันดารานี

คำถาม: ประกอบด้วยภาษาที่ใกล้เคียงกันกี่ภาษา ?
คำตอบ: 16 ภาษา
เฮเลน เฮส์ บราวน์

เฮเลน เฮส์ บราวน์ (อังกฤษ: Helen Hayes Brown; 10 ตุลาคม ค.ศ. 1900 – 17 มีนาคม ค.ศ. 1993) เป็นนักแสดงชาวอเมริกันที่ประกอบอาชีพการแสดงนานถึง 80 ปี ได้รับการขนานนามว่าเป็น "สุภาพสตรีหมายเลขหนึ่งของโรงละครอเมริกัน" และเป็นหนึ่งในสิบห้าคนที่ได้รับรางวัลจากสี่เวทีสำคัญของวงการฮอลลีวูดอันประกอบไปด้วยรางวัลเอ็มมี, แกรมมี, ออสการ์ และรางวัลโทนี (EGOT) ในปี ค.ศ. 1986 เฮส์ได้รับเกียรติรับเหรียญอิสรภาพประธานาธิบดี ซึ่งถือเป็นเหรียญสูงสุดของพลเรือน จากประธานาธิบดีสหรัฐ โรนัลด์ เรแกน และได้รับเหรียญศิลปินดีเด่นแห่งชาติจากสหรัฐในปี ค.ศ. 1988

คำถาม: เฮเลน เฮส์ บราวน์ ประกอบอาชีพอะไร
คำตอบ: นักแสดง

คำถาม: เฮเลน เฮส์ บราวน์ ได้รับรางวัลใดในปี ค.ศ. 1986
คำตอบ: เหรียญอิสรภาพประธานาธิบดี

คำถาม: เฮเลน เฮส์ บราวน์ ได้รับรางวัลใดในปี ค.ศ. 1988
คำตอบ: เหรียญศิลปินดีเด่นแห่งชาติจากสหรัฐ

คำถาม: เฮเลน เฮส์ บราวน์ เป็นหนึ่งในกี่คนที่ได้รับรางวัลจากสี่เวทีสำคัญของวงการฮอลลีวูด
คำตอบ: สิบห้าคน
วอลเลย์บอลชายในเอเชียนเกมส์ 2018

การแข่งขันกีฬาวอลเลย์บอลชายในเอเชียนเกมส์ 2018 เป็นครั้งที่ 16 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่	ศูนย์กีฬาเกอโลราบุงการ์โน จาการ์ตา ประเทศอินโดนีเซีย ระหว่างวันที่ 19 สิงหาคม ถึง 1 กันยายน ค.ศ. 2018

คำถาม: วอลเลย์บอลชายในเอเชียนเกมส์ 2018 เป็นครั้งที่เท่าไร
คำตอบ: ครั้งที่ 16

คำถาม: วอลเลย์บอลชายในเอเชียนเกมส์ 2018 เป็นการแข่งขันอะไร
คำตอบ: วอลเลย์บอล

คำถาม: วอลเลย์บอลชายในเอเชียนเกมส์ 2018 จัดขึ้นโดยใคร
คำตอบ: สมาพันธ์วอลเลย์บอลเอเชีย (เอวีซี)

คำถาม: วอลเลย์บอลชายในเอเชียนเกมส์ 2018 จัดร่วมกับใคร
คำตอบ: สภาโอลิมปิกแห่งเอเชีย (โอซีเอ)

คำถาม: วอลเลย์บอลชายในเอเชียนเกมส์ 2018 กำหนดจัดขึ้นที่ไหน
คำตอบ: ศูนย์กีฬาเกอโลราบุงการ์โน จาการ์ตา ประเทศอินโดนีเซีย
ทรามาดอล

ทรามาดอล (อังกฤษ: Tramadol) เป็นยาในกลุ่มโอปิออยด์ ใช้เป็นยาบรรเทาปวดสำหรับรักษาอาการปวดระดับปานกลางถึงระดับรุนแรง เป็นสารสังเคราะห์ที่ไม่มีความสัมพันธ์กับโอปิออยด์อื่น และออกฤทธิ์ที่ระบบ GABAergic, noradrenergic และ serotonergic ทรามาดอลถูกพัฒนาขึ้นโดยบริษัทยาของ ประเทศเยอรมนี ชื่อ "Grünenthal GmbH" และทำตลาดภายใต้ชื่อการค้าว่า "ทรามัล" ® (Tramal) Grünenthal มีสิทธิบัตรยาไขว้กับหลายบริษัท ยาตัวนี้จึงมีชื่อการค้าหลายชื่อ ทรามาดอลมีทั้งรูปยาฉีดเข้าเส้น เข้ากล้ามเนื้อ และตำรับยารับประทาน ทรามาดอลในท้องตลาดจะอยู่ในรูปเกลือไฮโดรคลอไรด์ คือ "ทรามาดอลไฮโดรคลอไรด์" (tramadol hydrochloride)

คำถาม: ทรามาดอล เป็นยาในกลุ่มอะไร
คำตอบ: กลุ่มโอปิออยด์

คำถาม: ทรามาดอล ใช้บรรเทาอะไร
คำตอบ: บรรเทาปวดสำหรับรักษาอาการปวดระดับปานกลางถึงระดับรุนแรง

คำถาม: ทรามาดอล ถูกพัฒนาขึ้นจากบริษัทอะไร
คำตอบ: บริษัทยา

คำถาม: ทรามาดอล ถูกพัฒนาจากประเทศอะไร
คำตอบ: ประเทศเยอรมนี
ประสพสุข บุญเดช

ศาสตราจารย์พิเศษ ประสพสุข บุญเดช อดีตประธานวุฒิสภา[1] อดีตประธานศาลอุทธรณ์ และอาจารย์ผู้เชี่ยวชาญเรื่องกฎหมายครอบครัว-ทรัพย์สินทางปัญญา และอาจารย์ด้านนิติศาสตร์
ประวัติ
นายประสพสุข บุญเดช เกิดวันที่ 27 พฤษภาคม พ.ศ. 2488 จบการศึกษาระดับมัธยมศึกษาจากโรงเรียนวชิราวุธวิทยาลัย[2] สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ปีพ.ศ. 2509 รุ่นเดียวกับนายบัญญัติ บรรทัดฐาน นายไตรรงค์ สุวรรณคีรี และนายประจวบ ไชยสาส์น จากนั้นก็สำเร็จเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา ก่อนไปศึกษา เนติบัณฑิตอังกฤษ (Of Lincoln's Inn, Barrister-at-Law) ที่ประเทศอังกฤษ

ประสพสุข บุญเดช สมรสกับธัญญวดี บุญเดช[3]

คำถาม: ประสพสุข บุญเดช เกิดวันที่เท่าไร
คำตอบ: 27 พฤษภาคม พ.ศ. 2488

คำถาม: ประสพสุข บุญเดช จบมหาวิทยาลัยธรรมศาสตร์ปีอะไร
คำตอบ: พ.ศ. 2509
คงจะดี ถ้าร่างกายได้ผ่อนคลายตอนทำงาน...ชวนมาชาร์จพลังเพิ่มวันชิลล์ๆ ด้วยเก้าอี้สุดพรีเมียม!

คงจะดี ถ้าร่างกายได้ผ่อนคลายตอนทำงาน...ชวนมาชาร์จพลังเพิ่มวันชิลล์ๆ ด้วยเก้าอี้สุดพรีเมียม!
คุณเคยมีอาการแบบนี้บ้างไหม

   • นั่งทำงานนานๆ เมื่อยทั้งคอ ปวดทั้งหลัง
   • หาเบาะมารองก็แล้ว แต่ก็ไม่ได้ช่วยให้อาการดีขึ้นเลย
   • เลิกงานทีไร แทบหมดแรงทั้งๆ เพียงแค่นั่งทำงาน

อย่ามองเป็นเพียงแค่ปัญหาที่ไม่นานก็หาย การแก้ปัญหาปลายเหตุ ก็ช่วยได้แค่ชั่วคราวเท่านั้น เก้าอี้คือสาเหตุที่สำคัญของอาการข้างต้น เก้าอี้ที่ดีเป็นตัวช่วยที่พิเศษสำหรับคุณ


คุณเคยมีอาการแบบนี้บ้างไหม

   • นั่งทำงานนานๆ เมื่อยทั้งคอ ปวดทั้งหลัง
   • หาเบาะมารองก็แล้ว แต่ก็ไม่ได้ช่วยให้อาการดีขึ้นเลย
   • เลิกงานทีไร แทบหมดแรงทั้งๆ เพียงแค่นั่งทำงาน

อย่ามองเป็นเพียงแค่ปัญหาที่ไม่นานก็หาย การแก้ปัญหาปลายเหตุ ก็ช่วยได้แค่ชั่วคราวเท่านั้น เก้าอี้คือสาเหตุที่สำคัญของอาการข้างต้น เก้าอี้ที่ดีเป็นตัวช่วยที่พิเศษสำหรับคุณ

 
Officeintrend BLB-High Backrest

  Officeintrend
จะดีแค่ไหน หากการนั่งทำงานของคุณ เหมือนได้พักผ่อนไปในตัว เพียงเลือกใช้ เก้าอี้สำนักงาน Objective รุ่น BLB-High Backrest จาก Officeintrend โดดเด่นด้วยคุณภาพจากวัสดุเกรดพรีเมียม เบาะกว้าง นั่งสบาย เหนื่อยก็เอนพัก ปรับขึ้นลงได้สะดวก ให้การทำงานของคุณมีประสิทธิภาพมากยิ่งขึ้น หมดปัญหาอาการปวดเมื่อย

รายละเอียดสินค้า

สินค้า : เก้าอี้สำนักงาน
รุ่น : BLB-High Backrest

คุณสมบัติ

  • พนักพิงเป็น PU อย่างดี
  • เบาะนั่งกว้าง นั่งสบาย
  • สามารถปรับขึ้นลงได้
  • สามารถล็อคเอนได้
  • ขาโครเมียม
  • พนักพิง Hight –Back

ขนาด :  กว้าง 55 x ลึก 60 x สูง110-120 ซม.

สี : ดำ

คำถาม: สินค้าคืออะไร
คำตอบ: เก้าอี้สำนักงาน

คำถาม: สินค้ารุ่นอะไร
คำตอบ: BLB-High Backrest

คำถาม: สินค้าสีอะไร
คำตอบ: ดำ

คำถาม: สินค้าขนาดเท่าไหร่
คำตอบ: กว้าง 55 x ลึก 60 x สูง110-120 ซม.
วิเวียน ไมเออร์

วิเวียน โดโรที ไมเออร์ (อังกฤษ: Vivian Dorothy Maier; 1 มกราคม ค.ศ. 1926 – 21 เมษายน ค.ศ. 2009) เป็นช่างภาพบรรยากาศท้องถนนชาวอเมริกัน ไมเออร์ทำงานเป็นพี่เลี้ยงเด็กนานอยู่ราว 40 ปี โดยมากแล้วทำงานที่นอร์ทชอร์ในชิคาโก แล้วใช้เวลาว่างในการถ่ายภาพ เธอถ่ายภาพมากกว่า 150,000 ภาพ ตลอดชีวิตของเธอ ส่วนใหญ่เป็นภาพคนและสถาปัตยกรรมในชิคาโก, นครนิวยอร์ก และลอสแอนเจลิส เธอยังคงเดินทางไปทั่วโลกเพื่อถ่ายรูปอีกด้วย

ตลอดชีวิตของเธอ ภาพของไมเออร์ไม่ได้อัดเป็นภาพ หลายภาพเนกาทีฟยังเป็นฟิล์มเนกาทีฟ นักสะสมชาวชิคาโก จอห์น มาลูฟ ได้รับภาพบางส่วนของไมเออร์ในปี 2007 ส่วนนักสะสมชาวชิคาโกอีกสองคน รอน สแลตเทอรี และแรนดี พราว ได้ค้นพบภาพที่อัดแล้วของไมเออร์และภาพเนกาทีฟในกล่องและกระเป๋าเดินทางของเธอในช่วงเวลาเดียวกัน ภาพของไมเออร์ได้รับการเผยแพร่ทางอินเทอร์เน็ตครั้งแรกในเดือนกรกฎาคม ค.ศ. 2008 โดยสแลตเทอรี แต่งานไม่ได้รับการสนใจมากนัก ในเดือนตุลาคม 2009 มาลูฟได้เผยแพร่ลงในบล็อกของเขาที่มีผลงานบางภาพของไมเออร์บนเว็บไซต์แบ่งปันภาพฟลิคเกอร์ เป็นผลทำให้เกิดปรากฏการณ์ไวรอล มีผู้คนหลายพันคนต่างสนใจอย่างมาก ในที่สุดผลงานของไมเออร์ได้รับคำวิจารณ์ที่ดีจากนักวิจารณ์ นับจากนั้นมาภาพของไมเออร์ได้รับการจัดแสดงทั่วโลก

ชีวิตและผลงานของเธอได้รับการเขียนเป็นหนังสือและสร้างเป็นภาพยนตร์สารคดีมาแล้วหลายเรื่อง เช่นภาพยนตร์เรื่อง Finding Vivian Maier (2013) ฉายรอบปฐมทัศน์ที่เทศกาลภาพยนตร์นานาชาติโทรอนโต และยังได้รับการเสนอชื่อเข้าชิงรางวัลออสการ์ สาขาภาพยนตร์สารคดียอดเยี่ยม ในงานประกาศผลรางวัลออสการ์ ครั้งที่ 87

คำถาม: ตลอดชีวิตของวิเวียน โดโรที ไมเออร์ ถ่ายภาพเป็นจำนวนเท่าใด
คำตอบ: มากกว่า 150,000 ภาพ

คำถาม: ภาพของไมเออร์ได้รับการเผยแพร่ทางอินเทอร์เน็ตครั้งแรกในช่วงใด
คำตอบ: ในเดือนกรกฎาคม ค.ศ. 2008

คำถาม: ภาพยนตร์เรื่อง Finding Vivian Maier ออกฉายในปีใด
คำตอบ: 2013

คำถาม: ภาพยนตร์เรื่อง Finding Vivian Maier ได้รับการเสนอชื่อเข้าชิงรางวัลออสการ์ สาขาภาพยนตร์สารคดียอดเยี่ยม ในงานประกาศผลรางวัลออสการ์ครั้งที่เท่าไหร
คำตอบ: ครั้งที่ 87
ร็อบ ชไนเดอร์

โรเบิร์ต ไมเคิล "ร็อบ" ชไนเดอร์ (อังกฤษ: Robert Michael "Rob" Schneider) เกิดเมื่อวันที่ 31 ตุลาคม ค.ศ. 1963[1] เป็นนักแสดง ดาราตลก นักเขียนบทและผู้กำกับ ชาวอเมริกัน เป็นผู้บุกเบิกสเก็ตช์คอเมดี้ทางช่องเอ็นบีซี ที่ชื่อรายการ Saturday Night Live ชไนเดอร์ยังมีผลงานแสดงภาพยนตร์ รับบทในหนังตลกอย่างเรื่อง Deuce Bigalow: Male Gigolo, The Hot Chick, และ Grown Ups

คำถาม: ร็อบ ชไนเดอร์ เกิดเมื่อวันที่เท่าไร
คำตอบ: เกิดเมื่อวันที่ 31 ตุลาคม ค.ศ. 1963

คำถาม: ร็อบ ชไนเดอร์ มีผลงานอะไรบ้าง
คำตอบ: เป็นนักแสดง ดาราตลก นักเขียนบทและผู้กำกับ ชาวอเมริกัน
ต้นชบา

ชบา (ชื่อวิทยาศาสตร์: Hibiscus rosa-sinensis) เป็นพืชมีดอกในสกุล Hibisceae วงศ์ Malvaceae เป็นพืชพื้นเมืองในเอเชียตะวันออก ชาวโอรังอัสลีในรัฐเปรัก มาเลเซีย ใช้เปลือกรากแช่ในน้ำข้ามคืนและดื่มขณะท้องว่างเพื่อรักษาฝี ลักษณะของต้นชบา : มีลักษณะเป็นไม้พุ่มขนาดกลาง ใบค่อนข้างมนรี มีปลายแหลม ขอบของใบเป็นจักเล็กน้อย และมีสีเขียวเข้มอ่อน เมื่อขยี้ใบจะเป็นเมือกเหนียว ลักษณะดอกชบา มีทั้งกลีบชั้นเดียวและหลายชั้น หากเป็นชั้นเดียวปกติจะมีกลีบดอก 5 กลีบ มีก้านเกสรอยู่ตรงกลางดอกหนึ่งก้าน ลักษณะของกลีบดอกชบาจะมีขนาดใหญ่ มีหลายสีไม่ว่าจะเป็น ขาว แดง แสด เหลือง ม่วง ชมพู และสีอื่น ๆ โดยดอกชบาแบ่งออกเป็น 3 ลักษณะคือ ดอกบานเป็นรูปถ้วย, ดอกบานเป็นรูปแผ่แบน, กลีบดอกบานแบบแผ่โค้ง และขยายพันธุ์ด้วยการปักชำ การติดตา และการเสียบยอด

คำถาม: ต้นชบามีชื่อทางวิทยาศาสตร์ว่าอย่างไร
คำตอบ: Hibiscus rosa-sinensis

คำถาม: เปลือกและรากของต้นชบามีสรรพคุณทางยาช่วยทางด้านอะไร
คำตอบ: รักษาฝี
อุทยานแห่งชาติเขาใหญ่

อุทยานแห่งชาติเขาใหญ่ ตั้งอยู่ในเขตพื้นที่ 11 อำเภอ ใน 4 จังหวัด ได้แก่ อำเภอปากช่อง อำเภอวังน้ำเขียว จังหวัดนครราชสีมา; อำเภอนาดี อำเภอกบินทร์บุรี อำเภอประจันตคาม อำเภอเมืองปราจีนบุรี จังหวัดปราจีนบุรี; อำเภอปากพลี อำเภอบ้านนา อำเภอเมืองนครนายก จังหวัดนครนายก; และอำเภอแก่งคอย อำเภอมวกเหล็ก จังหวัดสระบุรี เป็นอุทยานแห่งชาติแห่งแรกของไทย ได้รับการประกาศเป็นอุทยานแห่งชาติเมื่อวันที่ 19 กันยายน พ.ศ. 2505 และได้รับสมญานามว่าเป็น "อุทยานมรดกของกลุ่มประเทศอาเซียน"

อุทยานแห่งชาติเขาใหญ่มีเนื้อที่ปกคลุม 2,215.42 ตารางกิโลเมตร ประกอบด้วยป่าเบญจพรรณ ป่าดงดิบแล้ง ป่าดงดิบชื้น ป่าดิบเขา ทุ่งหญ้า และป่ารุ่นสอง ป่าดงดิบชื้น ลักษณะป่าชนิดนี้เป็นป่าที่อยู่ในระดับความสูง 400-1,000 เมตรจากระดับน้ำทะเลปานกลาง พืชพรรณมี 3,000 ชนิด, มีผีเสื้ออยู่กว่า 189 ชนิด, นกป่ามากมายกว่า 350 ชนิดและสัตว์เลี้ยงลูกด้วยนม 71 ชนิด ซึ่งได้แก่ ช้าง เสือ ชะนี กวาง และหมูป่า พบอยู่ตามทุ่งหญ้ากว้างทั่ว ๆ ไป

คำถาม: อุทยานแห่งชาติเขาใหญ่ ตั้งอยู่ในอยู่พื้นที่ กี่อำเภอ
คำตอบ: 11 อำเภอ

คำถาม: อุทยานแห่งชาติเขาใหญ่ ตั้งอยู่ในอยู่พื้นที่ กี่จังหวัด
คำตอบ: 4 จังหวัด

คำถาม: อุทยานแห่งชาติเขาใหญ่ เป็นอุทยานลำดับที่เท่าไร
คำตอบ: อุทยานแห่งชาติแห่งแรกของไทย

คำถาม: ได้รับการประกาศเป็นอุทยานแห่งชาติเมื่อวันที่เท่าไร
คำตอบ: 19 กันยายน พ.ศ. 2505

คำถาม: อุทยานแห่งชาติเขาใหญ่ ได้รับสมญานามว่าอะไร
คำตอบ: อุทยานมรดกของกลุ่มประเทศอาเซียน

คำถาม: อุทยานแห่งชาติเขาใหญ่มีเนื้อที่ปกคลุมเท่าไร
คำตอบ: 2,215.42 ตารางกิโลเมตร

คำถาม: ลักษณะป่าชนิดนี้เป็นป่าที่อยู่ในระดับความสูงเท่าไร
คำตอบ: 400-1,000 เมตร

คำถาม: พืชพรรณป่ามีกี่ชนิด
คำตอบ: 3,000 ชนิด

คำถาม: ผีเสื้อมีกี่ชนิด
คำตอบ: 189 ชนิด

คำถาม: นกป่ามีกี่ชนิด
คำตอบ: 350 ชนิด

คำถาม: สัตว์เลี้ยงลูกด้วยนมกี่ชนิด
คำตอบ: 71 ชนิด
ปลาตาเหลือก

ปลาตาเหลือก หรือ ปลาตาเหลือกสั้น (ชื่อวิทยาศาสตร์: Megalops cyprinoides; อังกฤษ: Indo-Pacific tarpon, Pacific tarpon, Oxeye) เป็นปลาทะเลชนิดหนึ่งที่สามารถปรับตัวให้อยู่ในน้ำจืดหรือน้ำกร่อยได้ อยู่ในวงศ์ปลาตาเหลือก (Megalopidae) มีรูปร่างป้อม ปากกว้าง ที่ใต้คางระหว่างกระดูกกรามล่างมีแผ่นกระดูกแข็ง 1 ชิ้น และมีก้านครีบหลังอันสุดท้ายยื่นยาวเป็นเส้น เกล็ดเป็นสีเงินแวววาวตลอดทั้งลำตัว ตามีขนาดโต จึงเป็นที่มาของชื่อ ขนาดโตเต็มที่ได้ถึง 1.5 เมตร น้ำหนักเต็มที่ประมาณ 15 กิโลกรัม
อาศัยอยู่ตามชายฝั่งทะเลในมหาสมุทรแปซิฟิก แถบทะเลแดง ชายฝั่งทวีปแอฟริกาและเอเชีย และยังสามารถปรับตัวให้อยู่น้ำจืดหรือน้ำกร่อยได้ด้วย โดยบางครั้งพบว่ายเข้ามาในลำคลองที่ติดกับทะเลหรือนากุ้ง นาเกลือของชาวบ้าน ปลาจะผสมพันธุ์ วางไข่ และลูกปลาวัยอ่อนจะเติบโตที่บริเวณปากแม่น้ำหรือป่าชายเลน
เป็นปลากินเนื้อ อาหารได้แก่ ลูกปลา ลูกกุ้งขนาดเล็ก นิยมตกเป็นเกมกีฬา และเลี้ยงเป็นปลาสวยงามด้วย
มีชื่อเรียกแตกต่างไปอีกเช่น "ข้าวเหนียวบูด" ภาษาใต้เรียก "เดือน" และภาษายาวีเรียก "บุหลัน" ซึ่งหมายถึง "ดวงจันทร์" เป็นต้น

คำถาม: ปลาตาเหลือกมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Megalops cyprinoides

คำถาม: ปลาตาเหลือกนั้นเป็นปลาที่จัดอยู่ในวงศ์ใด
คำตอบ: วงศ์ปลาตาเหลือก
มาโคโตะ (สตรีทไฟท์เตอร์)

มาโคโตะ (ญี่ปุ่น: まこと; อังกฤษ: Makoto) เป็นตัวละครจากเกม สตรีทไฟท์เตอร์ ซึ่งเป็นนักคาราเต้สาวชาวญี่ปุ่น และมีผ้าพันคอเส้นยาวเป็นสัญลักษณ์ประจำตัว เธอปรากฏตัวครั้งแรกใน สตรีทไฟท์เตอร์ III (เวอร์ชัน 3 rd สไครค์) และหวนกลับมามีบทบาทอีกครั้งในภาค ซูเปอร์สตรีทไฟท์เตอร์ IV ทั้งนี้ชื่อมาโคโตะนี้มีความหมายว่า สัจธรรม

คำถาม: มาโคโตะ เป็นตัวละครจากเกมอะไร
คำตอบ: สตรีทไฟท์เตอร์

คำถาม: มาโคโตะ เป็นนักกีฬาอะไร
คำตอบ: นักคาราเต้

คำถาม: มาโคโตะ เป็นคนประเทศอะไร
คำตอบ: ญี่ปุ่น

คำถาม: มาโคโตะ มีลักษณะแต่งตัวอย่างไร
คำตอบ: ผ้าพันคอเส้นยาวเป็นสัญลักษณ์ประจำตัว

คำถาม: มาโคโตะ เธอปรากฏตัวครั้งแรกที่ไหน
คำตอบ: สตรีทไฟท์เตอร์ III (เวอร์ชัน 3 rd สไครค์)
จังหวัดขอนแก่น

จังหวัดขอนแก่น เป็นจังหวัดที่มีขนาดพื้นที่ใหญ่เป็นอันดับที่ 6 ของภาคตะวันออกเฉียงเหนือ และมีประชากรมากเป็นอันดับ 3 ของภาคตะวันออกเฉียงเหนือ เป็นจังหวัดศูนย์ปฏิบัติการของกลุ่มจังหวัดภาคตะวันออกเฉียงเหนือตอนกลาง จังหวัดขอนแก่นมีเทศบาลนครขอนแก่นเป็นศูนย์กลางของจังหวัด ซึ่งตั้งอยู่ในจุดที่ถนนมิตรภาพ (ทางหลวงแผ่นดินหมายเลข 2) และทางหลวงแผ่นดินหมายเลข 12 (ถนนสายเศรษฐกิจตะวันออก-ตะวันตก) ตัดผ่าน ซึ่งเป็นเส้นทางสำคัญอีกเส้นหนึ่งในการเดินทางจากภาคตะวันออกเฉียงเหนือตอนกลางเข้าไปสู่ภาคเหนือตอนล่างที่อำเภอหล่มสัก จังหวัดเพชรบูรณ์ และเดินทางเข้าสู่ประเทศลาวทางด้านทิศใต้ของลาว อาณาเขตทางทิศเหนือติดกับจังหวัดเลย จังหวัดหนองบัวลำภู และจังหวัดอุดรธานี ทิศตะวันออกติดกับจังหวัดมหาสารคามและจังหวัดกาฬสินธุ์ ทิศใต้ติดกับจังหวัดบุรีรัมย์และจังหวัดนครราชสีมา ทิศตะวันตกติดกับจังหวัดชัยภูมิและจังหวัดเพชรบูรณ์

คำถาม: จังหวัดขอนแก่นอยู่ที่ไหน
คำตอบ: ภาคตะวันออกเฉียงเหนือ

คำถาม: ที่ใดคือส่วนกลางของจังหวัดขอนแก่น
คำตอบ: เทศบาลนครขอนแก่น

คำถาม: อาณาเขตทางทิศเหนือของจังหวัดขอนแก่นติดกับจังหวัดอะไร
คำตอบ: จังหวัดเลย จังหวัดหนองบัวลำภู และจังหวัดอุดรธานี

คำถาม: อาณาเขตทางทิศตะวันตกของจังหวัดขอนแก่นติดกับจังหวัดอะไร
คำตอบ: จังหวัดชัยภูมิและจังหวัดเพชรบูรณ์
ประเทศเปรูในโอลิมปิกฤดูร้อน 1976

ประเทศเปรู เข้าร่วมแข่งขันกีฬาโอลิมปิกฤดูร้อนครั้งที่ 21 ค.ศ. 1976([[พ.ศ. 2519) ณ กรุงมอนทรีออล ควิเบก ประเทศแคนาดา ระหว่างวันที่ 17 กรกฎาคม – 1 สิงหาคม พ.ศ. 2519

คำถาม: ประเทศเปรู เข้าร่วมแข่งขันกีฬาโอลิมปิกฤดูร้อนครั้งที่ 21 ที่ประเทศใด
คำตอบ: ประเทศแคนาดา

คำถาม: ประเทศเปรู เข้าร่วมแข่งขันกีฬาโอลิมปิกฤดูร้อนครั้งที่ 21 ระหว่างวันใดถึงวันใด พ.ศ.ใด
คำตอบ: 17 กรกฎาคม – 1 สิงหาคม พ.ศ. 2519
คณิต สาพิทักษ์

พลเอก คณิต สาพิทักษ์ กรรมการอิสระ บริษัท บีซีพีจี จำกัด (มหาชน) อดีตประธานที่ปรึกษากระทรวงกลาโหม อดีตแม่ทัพภาคที่ 1 อดีตประธานกรรมการ บริษัท วิทยุการบินแห่งประเทศไทย จำกัด เกิดเมื่อวันที่ 19 ธันวาคม พ.ศ. 2495 มีชื่อเล่นว่า "อ๊อด" เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553[1] ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 อดีตราชองครักษ์พิเศษ[2]

จบการศึกษาจากโรงเรียนเตรียมทหารรุ่นที่ 13 (ตท.13) โรงเรียนนายร้อยพระจุลจอมเกล้ารุ่นที่ 24 (จปร.24) และโรงเรียนเสนาธิการทหารบก

เมื่อรับราชการทหาร พล.อ.คณิต ได้เข้าประจำการที่กรมทหารราบที่ 9 (ร. 9)และได้เติบโตตามหน้าที่การงานมาในหน่วยนี้ตลอด จนกระทั่งในปี พ.ศ. 2548 ได้รับแต่งตั้งเป็น ผู้บัญชาการกองพลทหารราบที่ 2 รักษาพระองค์ (พล.ร.2 รอ.) หรือ "บูรพาพยัคฆ์" ปี พ.ศ. 2551 ได้เป็นรองแม่ทัพภาคที่ 1 และเป็นแม่ทัพภาคที่ 1 ต่อจาก พล.ท.ประยุทธ์ จันทร์โอชา (ยศในขณะนั้น) ที่ขึ้นเป็นเสนาธิการทหารบก

คำถาม: คณิต สาพิทักษ์ เป็นกรรมการอะไร
คำตอบ: กรรมการอิสระ บริษัท บีซีพีจี จำกัด (มหาชน)

คำถาม: คณิต สาพิทักษ์ เกิดวันที่เท่าไร
คำตอบ: 19 ธันวาคม พ.ศ. 2495

คำถาม: คณิต สาพิทักษ์ ชื่อเล่นว่าอะไร
คำตอบ: อ๊อด

คำถาม: คณิต สาพิทักษ์ พรก.บริหารราชการในสถานการณ์ฉุกเฉินปีอะไร
คำตอบ: พ.ศ. 2548
ระบบโหลดเซนซิง

ระบบโหลดเซนซิง (Load Sensing System, LS) หรือที่เรียกว่าระบบรับรู้สัญญาณความดันของโหลด เป็นระบบควบคุมทางไฮดรอลิกส์ ซึ่งความดัน หรืออัตราการไหลเชิงปริมาตรของปัมป์สามารถปรับเปลี่ยนได้ตามสภาวะที่กำหนดโดยอุปกรณ์ทำงานปลายทาง.

ในวงจรไฮดรอลิกแบบดั้งเดิม อัตราการไหลเชิงปริมาตรที่ส่งจ่ายให้กับกระบอกสูบหรือมอเตอร์ไฮดรอลิก จะได้รับ การบังคับการไหลโดยวาล์วปลดความดัน หรือวาล์วควบคุมความดัน.

แต่ปัมป์ไฮดรอลิกซึ่งเป็นปัมป์แบบแทนที่ปริมาตรนั้นจะส่งจ่ายอัตราการไหลเชิงปริมาตรออกมาคงที่ ด้วยกำลังงานสูงสุดเสมอ แม้ว่าอัตราการไหลที่นำไปใช้งานจะถูกบังคับให้ลดลง จึงทำให้เกิดการสูญเสียพลังงานไปค่อนข้างมาก. อย่างไรก็ตาม ในอีกทางหนึ่ง ระบบโหลดเซนซิงนั้นจะควบคุมให้ปัมป์สร้างอัตราการไหลเชิงปริมาตรออกมาเฉพาะเท่าที่อุปกรณ์ทำงานปลายทางจำเป็นต้องใช้ในขณะนั้นเท่านั้น.

คำถาม: ระบบโหลดเซนซิง หรือที่เรียกว่าอะไร
คำตอบ: ระบบรับรู้สัญญาณความดันของโหลด

คำถาม: ระบบโหลดเซนซิง เป็นระบบควบคุมอะไร
คำตอบ: ควบคุมทางไฮดรอลิกส์

คำถาม: ระบบโหลดเซนซิง ซึ่งความดัน หรืออัตราการไหลเชิงปริมาตรของปัมป์สามารถปรับเปลี่ยนได้หรือไม่
คำตอบ: สามารถปรับเปลี่ยนได้ตามสภาวะที่กำหนดโดยอุปกรณ์ทำงานปลายทาง

คำถาม: ระบบโหลดเซนซิ ปัมป์ไฮดรอลิกซึ่งเป็นปัมป์แบบอะไร
คำตอบ: ปัมป์แบบแทนที่ปริมาตร

คำถาม: ปัมป์ไฮดรอลิก เป็นปัมป์แบบแทนที่ปริมาตรนั้นจะจะส่งอะไรออกไป
คำตอบ: ส่งจ่ายอัตราการไหลเชิงปริมาตรออกมาคงที่ ด้วยกำลังงานสูงสุดเสมอ
ปล้นอึดท้ายครัว

ปล้นอึดท้ายครัว (อังกฤษ: The Whole Ten Yards) เป็นภาพยนตร์แนวอาชญากรรม- ตลกที่ออกฉายในปี ค.ศ. 2004 กำกับโดย โฮวาร์ด ดัช ซึ่งภาพยนตร์เรื้องนี้เป็นภาคต่อของภาพยนตร์เรื่อง อึดไม่เกิน 9 หลา. ซึ่งสร้างเค้าโครงเรื่องพื้นฐานโดย มิตเชลล์ แคปเนอร์ ผู้เขียนบทจากภาพยนตร์ภาคแรก นำแสดงโดย บรูซ วิลลิส, แมทธิว เพอร์รี่, อาแมนด้า พีท, ไมเคิล คาล์ก ดันแคน และ นาตาช่า แฮนสตริชช์

คำถาม: ปล้นอึดท้ายครัว ออกฉายเมื่อไร
คำตอบ: ค.ศ. 2004

คำถาม: ปล้นอึดท้ายครัว กำกับโดยใคร
คำตอบ: โฮวาร์ด ดัช

คำถาม: ปล้นอึดท้ายครัว ภาพยนตร์เรื้องนี้เป็นภาคต่อของภาพยนตร์เรื่องอะไร
คำตอบ: อึดไม่เกิน 9 หลา.

คำถาม: ปล้นอึดท้ายครัว ซึ่งสร้างเค้าโครงเรื่องพื้นฐานโดยใคร
คำตอบ: มิตเชลล์ แคปเนอร์
อะโลน (เพลงวงฮาร์ต)

"อะโลน" (อังกฤษ: Alone) ของซิงเกิลที่บันทึกเสียงโดยวงดนตรีร็อก ชาวอเมริกัน วงฮาร์ต

เพลงถูกเรียบเรียงเมื่อปี พ.ศ. 2525 โดย ทอม เคลลี และบิลลี เบินเสตด ผู้ประพันธ์เพลงยอดนิยมอีก 2 เพลงของอเมริกา คือ เพลงของมาดอนน่า ในเพลง "ไลค์อะเวอร์จิน" (พ.ศ. 2526) และเพลงของซินดี ลอเปอร์ เพลง "ทรูคัลเลอร์ส" (พ.ศ. 2528)

เพลงนี้ขับร้องโดยวงฮาร์ต และออกเป็นซิงเกิลแรกของอัลบั้มที่ 9 แบดแอนนิมอลส์ อะโลนเป็นเพลงยอดนิยมในอเมริกา โดยอยู่ในชาร์ตอันดับ 1 นานถึง 3 สัปดาห์ ในชาร์ตบิลบอร์ดยอดนิยม 100 และเป็นซิงเกิลที่ประสพความสำเร็จในสหราชอาณาจักร ซึ่งอยู่อันดดับสูงสุดคืออันดับที่ 3 ในชาร์ตซิงเกิลสหราชอาณาจักร

คำถาม: อะโลน บันทึกเสียงโดยวงดนตรีอะไร
คำตอบ: วงดนตรีร็อก

คำถาม: อะโลน บันทึกเสียงโดยวงดนตรีร็อกประเทศอะไร
คำตอบ: ชาวอเมริกัน

คำถาม: อะโลน ร้องโดยวงอะไร
คำตอบ: วงฮาร์ต

คำถาม: อะโลน เพลงถูกเรียบเรียงเมื่อปี พ.ศ. อะไร
คำตอบ: พ.ศ. 2525